
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 384 

28 Μαρτίου 2006 


Α ΠΟΦΑΣΕΙ Σ 

Αριθμ. 13586/724 

Καθορισμός μέτρων, όρων και μεθόδων για την αξιολόγη¬ 
ση και τη διαχείριση του θορύβου στο περιβάλλον, σε 
συμμόρφωση με τις διατάξεις της οδηγίας 2002/49/ΕΚ 
«σχετικά με την αξιολόγηση και τη διαχείριση του περι¬ 
βαλλοντικού θορύβου» του Συμβουλίου της 25.6.2002». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου δεύτερου του ν. 2077/1992 
«Κύρωση Συνθήκης για την Ευρ. Ένωση ....» (Α' 136) και τις 
διατάξεις των άρθρων 1 και 2 (παρ. 1ζ) του ν. 1338/1983 
«Εφαρμογή του Κοινοτικού Δικαίου» (Α' 34) όπως τροπο¬ 
ποιήθηκε με το άρθρο 6 του ν. 1440/1984 «Συμμετοχή της 
Ελλάδας στο κεφάλαιο, στα αποθεματικά και στις προβλέ¬ 
ψεις της Ευρωπαϊκής Τράπεζας Επενδύσεων στο κεφάλαιο 
της Ευρωπαϊκής Κοινότητας Άνθρακος και Χάλυβος και 
του Οργανισμού Εφοδιασμού ΕΥΡΑΤΟΜ» (Α' 70) και του 
άρθρου 65 του ν. 1892/1990 (Α' 101). 

2. Τις διατάξεις του άρθρου 14 του ν. 1650/1986 «Για την 
προστασία του περιβάλλοντος» (Α' 160). 

3. Τις διατάξεις του ν. 3010/2002 «Εναρμόνιση του ν. 1650/ 
1986 με τις οδηγίες 97/11/ΕΚ και 96/61/ΕΚ ... κ.λπ.» (Α' 91). 

4. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 

5. Την οδηγία 2002/49 του Συμβουλίου της 25.6.2002 (ΕΕΙ 
189 σελ. 12/18.7.2002). 

6. Τ ις διατάξεις του άρθρου 90 του π.δ. 63/2005 «Κώδικας 
νομοθεσίας για την Κυβέρνηση και Κυβερνητικά Όργανα» 
(Α'98). 

7. Το γεγονός ότι από τις διατάξεις της απόφασης αυτής, 
προκαλείται δαπάνη σε βάρος του Κρατικού Προϋπολο¬ 
γισμού, το ύψος της οποίας δεν μπορεί να καθορισθεί και 
θα καλυφθεί από τις Δημόσιες Επενδύσεις είτε αμιγώς από 
εθνικούς πόρους είτε μέσω των συγχρηματοδοτούμενων 
με την Ευρωπαϊκή Ένωση Προγραμμάτων στο πλαίσιο των 
πιστώσεων που διατίθενται για τις δράσεις και ενέργειες 
αυτές από τα αντίστοιχα επιχειρησιακά προγράμματα, 
αποφασίζουμε: 


Άρθρο 1 
Σκοπός 

Με την απόφαση αυτή αποσκοπείται η εφαρμογή των 
διατάξεων του άρθρου 14 του ν. 1650/1986 και συγχρόνως 
η συμμόρφωση με τις διατάξεις της οδηγίας 2002/49 του 
Συμβουλίου της 25.6.2002 «σχετικά με την αξιολόγηση και 
τη διαχείριση του περιβαλλοντικού θορύβου» που έχει δη- 
μοσιευθεί στην Ελληνική γλώσσα στην Επίσημη Εφημερίδα 
των Ευρωπαϊκών Κοινοτήτων (ΕΕΙ_ 189/12/18.7.2002), ώστε 
με τον καθορισμό των αναγκαίων μέτρων, όρων και δια¬ 
δικασιών και την ιεράρχηση συγκεκριμένων δράσεων και 
προτεραιοτήτων, να αποφεύγονται, να προλαμβάνονται ή 
να περιορίζονται οι δυσμενείς επιπτώσεις, συμπεριλαμβα- 
νομένης της ενόχλησης, από την έκθεση στον περιβαλλο¬ 
ντικό θόρυβο. 

Ειδικότερα για τον σκοπό αυτό εφαρμόζονται προοδευ¬ 
τικά οι ακόλουθες δράσεις: 

α) προσδιορισμός της έκθεσης στον περιβάλλοντα θόρυ¬ 
βο με χαρτογράφηση θορύβου, σύμφωνα με εγκεκριμένες 
από την Ευρ. Κοινότητα μεθόδους αξιολόγησης- 

β) μέριμνα ώστε να είναι διαθέσιμες στο κοινό πληρο¬ 
φορίες σχετικά με τον περιβαλλοντικό θόρυβο και τις 
επιδράσεις του- 

γ) θέσπιση σχεδίων δράσης, βασισμένων στα αποτελέ¬ 
σματα της χαρτογράφησης του θορύβου, με στόχο την 
πρόληψη και τον περιορισμό του περιβαλλοντικού θορύ¬ 
βου όπου χρειάζεται, και ιδίως όπου τα επίπεδα έκθεσης 
μπορούν να έχουν επιβλαβείς επιδράσεις στην υγεία των 
ανθρώπων, καθώς και τη διαφύλαξη της ποιότητας του 
ακουστικού περιβάλλοντος, ό,που αυτή είναι ικανοποιη¬ 
τική. 

Άρθρο 2 
Πεδίο εφαρμογής 

1. Η παρούσα απόφαση εφαρμόζεται στον περιβαλλο¬ 
ντικό θόρυβο στον οποίο εκτίθενται οι άνθρωποι, ιδίως 
σε αστικές περιοχές και περιοχές πυκνής δόμησης, σε 
δημόσια πάρκα ή άλλες ήσυχες περιοχές πολεοδομικών 
συγκροτημάτων, σε ήσυχες περιοχές της υπαίθρου, κοντά 
σε σχολεία, κοντά σε νοσοκομεία, καθώς και κοντά σε άλλα 
κτίρια και περιοχές ευαίσθητες σε θορύβους. 

2. Η παρούσα απόφαση δεν εφαρμόζεται στους θορύβους 
που προκαλούνται από το ίδιο το εκτιθέμενο πρόσωπο, 
τους θορύβους από οικιακές δραστηριότητες, τους θορύ¬ 
βους των γειτόνων, το θόρυβο εντός του χώρου εργασίας 
και το θόρυβο εντός των μεταφορικών μέσων, ούτε και στο 
θόρυβο που προέρχεται από στρατιωτικές δραστηριότητες 
μέσα σε στρατιωτικές περιοχές. 

Άρθρο 3 
Ορισμοί 

Για τους σκοπούς της παρούσας απόφασης, νοούνται 
ως: 

α) “περιβαλλοντικός θόρυβος”: οι ανεπιθύμητοι ή επιβλα¬ 
βείς θόρυβοι στις αστικές περιοχές και στο ύπαιθρο που 
δημιουργούνται από ανθρώπινες δραστηριότητες, συμπε¬ 
ριλαμβανομένων των θορύβων που εκπέμπονται από μετα¬ 
φορικά μέσα, από οδικές, σιδηροδρομικές και αεροπορικές 
μεταφορές και από χώρους βιομηχανικής δραστηριότητας 
όπως ορίζονται στο παράρτημα II του άρθρου 5 της υπ’ αριθ. 
Η.Π. 15393/2332/2002 κοινή υπουργική απόφαση (Β' 1022). 

β) “επιβλαβείς επιδράσεις”: οι αρνητικές επιδράσεις στην 
ανθρώπινη υγεία- 

γ) “ενόχληση": ο βαθμός ακουστικής ενόχλησης των περί¬ 
οικων, όπως προσδιορίζεται με επιτόπιους ελέγχους- 
δ) “δείκτης θορύβου”: φυσικό μέγεθος για την περιγραφή 
του περιβαλλοντικού θορύβου, που σχετίζεται με επιβλα¬ 
βείς επιδράσεις- 

ε) “αξιολόγηση”: οποιαδήποτε μέθοδος υπολογισμού, 
πρόβλεψης, εκτίμησης ή μέτρησης της τιμής ενός δείκτη 
θορύβου ή των σχετικών επιβλαβών επιδράσεων- 
στ) “ίάβη” (σταθμισμένος 24ωρος δείκτης αξιολόγησης 
θορύβου): ο δείκτης θορύβου για τη συνολική ενόχληση, 
όπως προσδιορίζεται ακριβέστερα στο παράρτημα I του 
άρθρου- 

ζ) Ιάεγ (δείκτης αξιολόγησης θορύβου ημέρας): ο δείκτης 
θορύβου για την ενόχληση κατά το διάστημα της ημέρας, 
όπως προσδιορίζεται ακριβέστερα στο παράρτημα I του 
άρθρου- 

η) Εθνοηίηρ (δείκτης αξιολόγησης βραδινού θορύβου): ο 
δείκτης θορύβου για την ενόχληση κατά το βραδινό διά¬ 
στημα, όπως προσδιορίζεται ακριβέστερα στο παράρτημα 
I του άρθρου- 

θ) υψρίιΐ (δείκτης αξιολόγησης νυκτερινού θορύβου): ο 
δείκτης θορύβου για τις διαταραχές του ύπνου, όπως προσ¬ 
διορίζεται ακριβέστερα στο παράρτημα I του άρθρου- 
ι) “σχέση δόσης-επίδρασης”: η σχέση μεταξύ της τιμής 
του δείκτη θορύβου και της επιβλαβούς επίδρασης- 
ια) “πολεοδομικό συγκρότημα”: πολεοδομικά οριοθετημέ- 
νη περιοχή, με πληθυσμό μεγαλύτερο των 100000 ατόμων 
και πυκνότητα πληθυσμού τέτοια ώστε να αποτελεί αστι¬ 
κοποιημένη ζώνη- 

ιβ) “ήσυχη περιοχή πολεοδομικού συγκροτήματος”: ορι- 
οθετημένη περιοχή, η οποία δεν εκτίθεται, ανεξαρτήτως 
ηχητικής πηγής, σε τιμή του Ι_άθπ ή άλλου κατάλληλου 
δείκτη θορύβου, μεγαλύτερη από μια συγκεκριμένη τιμή 
που καθορίζεται από την αρμόδια αρχή. 

ιγ) “ήσυχη περιοχή στην ύπαιθρο”: “:οριοθετημένη περιοχή, 
η οποία δεν διαταράσσεται από θορύβους κυκλοφορίας, 
βιομηχανικών δραστηριοτήτων ή δραστηριοτήτων ανα¬ 
ψυχής- 

ιδ) “κύριος οδικός άξονας”: μια σημαντική οδική αρτηρία, 
καθοριζόμενη από την αρμόδια αρχή, στην οποία καταγρά¬ 
φεται κυκλοφορία άνω των τριών εκατομμυρίων οχημάτων 
το χρόνο- 

ιε) “κύριος σιδηροδρομικός άξονας”: μια σιδηροδρομική 
γραμμή, καθοριζόμενη από την αρμόδια αρχή, στην οποία 
διακινούνται περισσότεροι από 30000 συρμοί το χρόνο- 
ιστ) “μεγάλο αεροδρόμιο”: ένα αεροδρόμιο πολιτικής 
αεροπορίας, καθοριζόμενο από την αρμόδια αρχή, με πε¬ 
ρισσότερες από 50000 κινήσεις (απογειώσεις και προσγει¬ 
ώσεις) το χρόνο, εξαιρουμένων όσων χρησιμοποιούνται 
αποκλειστικά για εκπαίδευση σε ελαφρά αεροσκάφη- 
ιζ) “χαρτογράφηση θορύβου”: η παρουσίαση δεδομένων 
σχετικά με την υπάρχουσα ή προβλεπόμενη κατάσταση 


του περιβαλλοντικού θορύβου βάσει δεικτών θορύβου, όπου 
εμφαίνονται οι υπερβάσεις των οικείων ισχυουσών οριακών 
τιμών, ο αριθμός ατόμων που θίγονται σε μια συγκεκριμένη 
περιοχή ή ο αριθμός κατοικιών που εκτίθενται σε ορισμένες 
τιμές δεικτών θορύβου σε μια συγκεκριμένη περιοχή- 
ιη) “στρατηγικός χάρτης θορύβου": ο χάρτης θορύβου 
που καταρτίζεται για τη σφαιρική αξιολόγηση μιας έκθεσης 
σε θόρυβο σε μια συγκεκριμένη περιοχή οφειλόμενης σε 
διάφορες πηγές θορύβου, ή για τη διατύπωση γενικότερων 
προβλέψεων για την περιοχή αυτή- 
ιθ) “οριακή τιμή”: η τιμή του Ιάθπ ή Ιπίρίιξ και ενδεχομέ¬ 
νως του Ιάαγ και Ιονοπίπς, όπως ορίζεται από την αρμόδια 
αρχή, η υπέρβαση της οποίας συνεπάγεται την παρέμβασή 
της καθώς και των συναρμόδιων αρχών για τη μελέτη ή 
την επιβολή μέτρων περιορισμού του θορύβου. Οι οριακές 
τιμές μπορεί να διαφέρουν ανάλογα με τον τύπο θορύβου 
(θόρυβος οδικής, σιδηροδρομικής, αεροπορικής κυκλοφο¬ 
ρίας, βιομηχανικοί θόρυβοι κ.λπ.), την περιοχή που εφαρμό¬ 
ζονται ή την διαφορετική ευαισθησία του πληθυσμού στο 
θόρυβο καθώς επίσης και ανάλογα με το αν αφορούν ήδη 
υφιστάμενες ή καινούργιες καταστάσεις (όπου υπάρχει 
μεταβολή συνθηκών σχετικά με την πηγή θορύβου ή τη 
χρήση του περιβάλλοντος)- 

κ) “σχέδια δράσης”: σχέδια για τη διαχείριση των προ¬ 
βλημάτων και των επιπτώσεων του θορύβου, συμπεριλαμ- 
βανομένης εν ανάγκη της μείωσης του θορύβου- 
κα) “ακουστικός σχεδιασμός”: ο μελλοντικός έλεγχος 
των θορύβων με βάση σχεδιαζόμενα μέτρα, όπως χωρο¬ 
ταξικός σχεδιασμός, σχεδιασμός συστημάτων διαχείρισης 
της κυκλοφορίας, κυκλοφοριακός σχεδιασμός, μείωση των 
οχλήσεων με μέτρα ηχοπροστασίας και ηχομόνωσης και 
έλεγχος των θορύβων στην πηγή τους- 
κβ) “κοινό”: ένα ή περισσότερα φυσικά ή νομικά πρόσωπα, 
και, σύμφωνα με την εθνική νομοθεσία και πρακτική, οι 
ενώσεις, οργανώσεις και ομάδες τέτοιων προσώπων. 

Άρθρο 4 
Αρμόδια αρχή 

Σύσταση Τεχνικής Διυπουργικής Ομάδας Εργασίας 
(ΤΔΟΕ) 

1. Αρμόδια αρχή για την εφαρμογή των διατάξεων της πα¬ 
ρούσας απόφασης ορίζεται το Υπουργείο Περιβάλλοντος, 
Χωροταξίας και Δημοσίων Έργων το οποίο στο πλαίσιο 
των αρμοδιοτήτων του, σύμφωνα με τις κείμενες διατά¬ 
ξεις, συντονίζει τους συναρμόδιους φορείς του δημόσιου 
τομέα για την εφαρμογή των διατάξεων της παρούσας 
απόφασης. 

2. Στο πλαίσιο πραγματοποίησης του ως άνω συντονιστι¬ 
κού έργου, συστήνεται στο ΥΠΕΧΩΔΕ πενταμελής Τεχνική 
Διυπουργική Ομάδα Εργασίας (ΤΔΟΕ), που συγκροτείται 
από τρεις (3) εκπροσώπους του Υπουργείου ΠΕΧΩΔΕ (δύο 
(2) από τις Διευθύνσεις Ελέγχου της Ατμοσφαιρικής Ρύπαν¬ 
σης και Θορύβου ΕΑΡΘ και Πολεοδομικού Σχεδιασμού και 
ένας (1) από τη Γενική Γραμματεία Δημοσίων Έργων) και 
από δύο (2) εκπροσώπους του Υπουργείου Μεταφορών και 
Επικοινωνιών (ένας (1) από την Υπηρεσία Πολιτικής Αεροπο¬ 
ρίας και ένας (1) από τον ΟΣΕ). Στην ΤΔΟΕ μπορούν επίσης 
να συμμετέχουν, εφόσον κρίνεται αναγκαίο και εκπρόσω¬ 
ποι άλλων κατά περίπτωση συναρμόδιων Υπουργείων ή 
φορέων του δημόσιου και του ιδιωτικού τομέα, καθώς και 
εμπειρογνώμονες Ανωτάτων Εκπαιδευτικών Ιδρυμάτων που 
λόγω των εξειδικευμένων γνώσεών τους μπορούν να συνει¬ 
σφέρουν στο έργο της. Στην ΤΔΟΕ προεδρεύει ο εκάστοτε 
εκπρόσωπος της Δ/νσης ΕΑΡΘ του ΥΠΕΧΩΔΕ. Τα μέλη της 
ΤΔΟΕ με τους αναπληρωματικούς τους προτείνονται από 
τους φορείς που εκπροσωπούν και ορίζονται με απόφαση 

του Υπουργού ΠΕΧΩΔΕ. Με την ίδια απόφαση καθορίζεται 
η λειτουργία της επιτροπής, καθώς και κάθε αναγκαία 
λεπτομέρεια για τη πραγματοποίηση του έργου της. 

3. Η ΤΔΟΕ συγκαλείται σε τακτά διαστήματα, ανά εξά¬ 
μηνο, με μέριμνα της Διεύθυνσης (ΕΑΡΘ) της Γενικής Διεύ¬ 
θυνσης Περιβάλλοντος του ΥΠΕΧΩΔΕ και έκτακτα, όποτε 
κριθεί αναγκαίο. 

4. Η ΤΔΟΕ έχει τις ακόλουθες αρμοδιότητες: 

α. επεξεργάζεται και προτείνει προς την Δ/νση ΕΑΡΘ 
τους στρατηγικούς χάρτες θορύβου και τα σχέδια δράσης 
για τη διαχείριση των προβλημάτων και επιδράσεων του 
θορύβου καθώς και την επανεξέταση ή/και αναθεώρησή 
τους, σύμφωνα με τα άρθρα 7 και 8 αντίστοιχα της πα¬ 
ρούσας απόφασης. 

β. παρέχει τεχνική υποστήριξη σε θέματα διμερούς ή 
πολυμερούς συνεργασίας με άλλα Κράτη- Μέλη καθώς και 
με τρίτες χώρες κατ' εφαρμογή των άρθρων 7 (παρ. 4) και 
8 (παρ. 9) της παρούσας απόφασης. 

γ. γνωμοδοτεί για κάθε θέμα που παραπέμπεται σ’ αυτήν 
από την αρμόδια Δ/νση Περιβάλλοντος (ΕΑΡΘ) του ΥΠΕΧΩ¬ 
ΔΕ, σχετικά με την εφαρμογή της παρούσας απόφασης. 

5. Η Δ/νση ΕΑΡΘ του ΥΠΕΧΩΔΕ εποπτεύει και ελέγχει 
την εφαρμογή των διατάξεων της παρούσας απόφασης 
και ειδικότερα: 

α. προβαίνει στην οριστική διαμόρφωση των προτεινόμε- 
νων από τη ΤΔΟΕ στρατηγικών χαρτών θορύβου και των 
σχεδίων δράσης που προβλέπονται στα άρθρα 7 και 8 
καθώς και στην επανεξέταση ή/ και αναθεώρησή τους και 
εισηγείται στον Υπουργό ΠΕΧΩΔΕ την έγκρισή τους 

β. συγκεντρώνει τους στρατηγικούς χάρτες θορύβου και 
τα σχέδια δράσης 

γ. συλλέγει, κωδικοποιεί και επεξεργάζεται όλα τα στοι¬ 
χεία θορύβου που θεωρούνται απαραίτητα για την εφαρ¬ 
μογή της παρούσας 

δ. εκπονεί τις εκθέσεις προς την Επιτροπή Ευρ. Κοινοτή¬ 
των σύμφωνα με το άρθρο 10 της παρούσας απόφασης 

Άρθρο 5 

Δείκτες θορύβου και εφαρμογή 

1. Καθορίζονται ως δείκτες αξιολόγησης περιβαλλοντικού 
θορύβου, οι δείκτες Εάβη και ΕπίρΙιΙ κατά τα αναφερόμενα 
στο παράρτημα I του άρθρου 11 για την προετοιμασία και 
την αναθεώρηση της στρατηγικής χαρτογράφησης θορύ¬ 
βου σύμφωνα με το άρθρο 7, καθώς και για οποιαδήποτε 
μελέτη αξιολόγησης επιπτώσεων από οδικό, σιδηροδρο¬ 
μικό, αεροπορικό και βιομηχανικό θόρυβο. 

2. Η αρμόδια αρχή μπορεί να χρησιμοποιεί, εκτός των 
Ι_άοη και ΙπίςΙτί, και άλλους πρόσθετους δείκτες αξιολό¬ 
γησης θορύβου, όποτε αυτό κρίνεται αναγκαίο ή/ και σε 
ειδικές περιπτώσεις, όπως αυτές που αναφέρονται στην 
παράγραφο 3 του παραρτήματος I του άρθρου 11. 

3. Για τον ηχητικό σχεδίασμά και την ηχητική οριοθέτηση, 
η αρμόδια αρχή μπορεί να χρησιμοποιεί και άλλους δείκτες 
θορύβου πλην των ίάβη και ίηίράί. 

Άρθρο 6 

Μέθοδοι αξιολόγησης 

1. Οι τιμές Ιάβπ και ΙπίρΜ προσδιορίζονται με βάση τις 
μεθόδους αξιολόγησης που καθορίζονται στο παράρτημα 
II του άρθρου 11 της παρούσας απόφασης. 

2. Οι κοινές μέθοδοι αξιολόγησης για τον προσδιορισμό 
των Ι_άθπ και ΕπίράΙ καθορίζονται από την Επιτροπή, με 
τη διαδικασία του άρθρου 13 παράγραφος 2 της οδηγί¬ 
ας 2002/49/ΕΚ, με αναθεώρηση του παραρτήματος II του 
άρθρου 11. Μέχρις ότου θεσπισθούν αυτές οι μέθοδοι, η 
αρμόδια αρχή μπορεί να χρησιμοποιεί μεθόδους αξιολό¬ 


γησης προσαρμοσμένες σύμφωνα με το παράρτημα II και 
βασισμένες στις μεθόδους που ορίζει η εθνική νομοθεσία. 
Στην περίπτωση αυτή, θα πρέπει να αποδεικνύεται ότι οι 
μέθοδοι αυτές οδηγούν σε αποτελέσματα ισοδύναμα με 
εκείνα που προκύπτουν με τις μεθόδους του σημείου 2.2 
του παραρτήματος II του άρθρου 11 της παρούσας από¬ 
φασης. 

3. Οι επιβλαβείς επιδράσεις του περιβαλλοντικού θορύ¬ 
βου, μπορούν να αξιολογούνται με τη βοήθεια των σχέσεων 
δόσης-επίδρασης που αναφέρονται στο παράρτημα III του 
άρθρου 11 της παρούσας απόφασης. 

Άρθρο 7 

Στρατηγική χαρτογράφηση θορύβου 

1. Οι στρατηγικοί χάρτες θορύβου αποσκοπούν στην 
καταγραφή της κατάστασης θορύβου που επικρατεί στα 
πολεοδομικά συγκροτήματα, στους μεγάλους οδικούς και 
σιδηροδρομικούς άξονες και στα μεγάλα αεροδρόμια και 
πρέπει να ικανοποιούν τις ελάχιστες απαιτήσεις που προ- 
βλέπονται στο παράρτημα IV του άρθρου 11 της παρούσας 
απόφασης. 

2. Μέχρι την 30η Ιουνίου 2007 πρέπει να έχουν εκπονηθεί 
και, ενδεχομένως, εγκριθεί, στρατηγικοί χάρτες θορύβου 
για την κατάσταση που επικρατούσε το προηγούμενο ημε¬ 
ρολογιακό έτος α) σε όλα τα πολεοδομικά συγκροτήματα 
άνω των 250000 κατοίκων, β) στους μεγάλους οδικούς 
άξονες, όπου καταγράφεται μέση ημερήσια κυκλοφορία 
ετησίως άνω των 16.500 οχημάτων, δηλαδή άνω των έξι 
εκατομμυρίων οχημάτων ετησίως, γ) στον κύριο σιδηρο¬ 
δρομικό άξονα όπου διακινούνται άνω των 60000 συρμών 
ετησίως, και δ) στα μεγάλα αεροδρόμια. 

Από την έναρξη ισχύος της παρούσας και ακολούθως 
ανά πενταετία, το ΥΠΕΧΩΔΕ γνωστοποιεί στην Επιτροπή 
Ε.Κ. τα ως άνω πολεοδομικά συγκροτήματα και τους ως 
άνω μεγάλους οδικούς και σιδηροδρομικούς άξονες και 
αεροδρόμια. 

2.. Το ΥΠΕΧΩΔΕ λαμβάνει τα απαραίτητα μέτρα ώστε 
μέχρι την 30η Ιουνίου 2012 και ακολούθως ανά πενταετία, 
να έχουν εκπονηθεί και, ενδεχομένως, εγκριθεί στρατηγικοί 
χάρτες θορύβου για την κατάσταση που επικρατούσε το 
προηγούμενο ημερολογιακό έτος σε όλα τα πολεοδομικά 
συγκροτήματα και στους μεγάλους οδικούς και σιδηρο¬ 
δρομικούς άξονες. 

Το αργότερο στις 31.12.2008, το ΥΠΕΧΩΔΕ γνωστοποιεί 
στην Επιτροπή Ε.Κ., όλα τα πολεοδομικά συγκροτήματα 
και όλους τους μεγάλους οδικούς και σιδηροδρομικούς 
άξονες. 

3. Οι στρατηγικοί χάρτες θορύβου διαμορφώνονται σύμ¬ 
φωνα με το άρθρο 4 (παρ. 5 εδ.α) και εγκρίνονται με κοινή 
απόφαση των Υπουργών Οικονομίας και Οικονομικών και 
ΠΕΧΩΔΕ, μετά από εισήγηση της Διεύθυνσης ΕΑΡΘ του 
ΥΠΕΧΩΔΕ. 

4. Το ΥΠΕΧΩΔΕ συνεργάζεται με τις αρμόδιες αρχές 
γειτονικών κρατών- μελών και προβαίνει στις δέουσες δι- 
αβουλεύσεις με συνορεύουσες τρίτες χώρες για τη χαρτο¬ 
γράφηση των θορύβων κοντά στα μεταξύ τους σύνορα. 

5. Οι στρατηγικοί χάρτες θορύβου επανεξετάζονται, και 
εν ανάγκη αναθεωρούνται, τουλάχιστον κάθε πέντε χρό¬ 
νια μετά την ημερομηνία της εκπόνησής τους, με την ίδια 
διαδικασία που προβλέπεται στην παράγραφο 3. 

Άρθρο 8 
Σχέδια Δράσης 

1. Τα σχέδια δράσης για την αντιμετώπιση και διαχείριση 
των προβλημάτων και των επιδράσεων του περιβαλλοντι¬ 
κού θορύβου, συμπεριλαμβανομένου εν ανάγκη του περιο- 

ρισμού του θορύβου, περιλαμβάνουν τη λήψη μέτρων που 
αποσκοπούν στην αντιμετώπιση προτεραιοτήτων οι οποίες 
ενδέχεται να επισημανθούν λόγω υπέρβασης κάποιας οι¬ 
κείας οριακής τιμής ή βάσει άλλων εθνικών κριτηρίων που 
καθορίζονται από την αρμόδια αρχή, για τις περιοχές που 
προσδιορίζονται στην παράγραφο 2. Τα σχέδια δράσης 
πρέπει να ικανοποιούν τις ελάχιστες απαιτήσεις του πα¬ 
ραρτήματος V του άρθρου 11 της παρούσας απόφασης. 

2. Μέχρι την 18.7.2008 πρέπει να έχουν εκπονηθεί σχέδια 
δράσης σε περιοχές που προσδιορίζονται σύμφωνα με 
τους στρατηγικούς χάρτες θορύβου που προβλέπονται 
στο άρθρο 7 (παρ. 2). Ειδικότερα τα σχέδια δράσης θα 
αναφέρονταί: 

α) σε σημεία κοντά σε μεγάλους οδικούς άξονες, όπου 
καταγράφεται κυκλοφορία άνω των έξι εκατομμυρίων οχη¬ 
μάτων ετησίως, σε μεγάλους σιδηροδρομικούς άξονες όπου 
διακινούνται άνω των 60000 συρμών ετησίως και σε μεγάλα 
αεροδρόμια, 

β) σε πολεοδομικά συγκροτήματα άνω των 250000 κατοί¬ 
κων. Τα σχέδια αυτά αποβλέπουν επίσης στην προστασία 
των ήσυχων περιοχών από την αύξηση του θορύβου. 

3. Μέχρι την 18.7.2013, πρέπει να έχουν εκπονηθεί σχέδια 
δράσης για τα πολεοδομικά συγκροτήματα και για τους 
κύριους οδικούς και σιδηροδρομικούς άξονες και τα μεγάλα 
αεροδρόμια. 

4. Το ΥΠΕΧΩΔΕ ενημερώνει την Επιτροπή Ε.Κ. για τα 
άλλα συναφή κριτήρια, που προβλέπονται στην παράγραφο 
1 του παρόντος. 

5. Τα σχέδια δράσης διαμορφώνονται σύμφωνα με το 
άρθρο 4 (παρ. 5 εδ.α) και εγκρίνονται, με κοινή απόφαση 
των Υπουργών Οικονομίας και Οικονομικών και ΠΕΧΩΔΕ, 
μετά από εισήγηση της Διεύθυνσης ΕΑΡΟ του ΥΠΕΧΩΔΕ 
και με την προϋπόθεση ότι έχουν ληφθεί υπόψη και συνε- 
κτιμηθεί οι τυχόν παρατηρήσεις του κοινού σύμφωνα με 
την παράγραφο 6. 

6. Όταν εκπονηθούν τα σχέδια δράσης και πριν την 
έγκρισή τους, το ΥΠΕΧΩΔΕ προβαίνει στη δημοσίευσή τους 
για υποβολή τυχόν παρατηρήσεων του κοινού: Η δημοσί¬ 
ευση των εν λόγω σχεδίων γίνεται ηλεκτρονικά από την 
ιστοσελίδα του Υ.ΠΕ.ΧΩ.Δ.Ε. ή με μορφή περίληψής τους 
στον ημερήσιο τύπο σε τρεις (3) τουλάχιστον ημερήσιες 
εφημερίδες για ενημέρωση και πρόσκληση του κοινού για 
διατύπωση παρατηρήσεων σε εύλογο χρόνο. Η δημοσίευση 
στον ημερήσιο τύπο περιλαμβάνει και γνωστοποίηση ότι 
το κοινό μπορεί να απευθύνεται στην Δ/νση ΕΑΡΟ του 
ΥΠΕΧΩΔΕ για να λάβει γνώση ολόκληρου του περιεχομένου 
των σχεδίων. Οι απόψεις του κοινού διαβιβάζονται από την 
ΕΑΡΟ στην ΤΔΟΕ, προκειμένου να συνεκτιμηθούν και να 
ληφθούν υπόψη πριν την έκδοση της απόφασης έγκρισης 
των σχεδίων σύμφωνα με την παράγραφο 5. 

7. Οι αποφάσεις εγκρίσεων των σχεδίων δράσης δη¬ 
μοσιοποιούνται από το ΥΠΕΧΩΔΕ ηλεκτρονικά από την 
ιστοσελίδα του Υ.ΠΕ.ΧΩ.Δ.Ε. ή μέσω του τύπου σε τρεις 
(3) τουλάχιστον ημερήσιες εφημερίδες για ενημέρωση του 
κοινού. 

8. Τα σχέδια δράσης επανεξετάζονται, και εν ανάγκη 
αναθεωρούνται με την ίδια διαδικασία που προβλέπεται 
στις παραγράφους 5, 6 και 7, όποτε σημειώνονται σημαντι¬ 
κές εξελίξεις που επηρεάζουν την υπάρχουσα κατάσταση 
θορύβου και, πάντως, τουλάχιστον κάθε πέντε χρόνια μετά 
την ημερομηνία της έγκρισής τους. 

9. Το ΥΠΕΧΩΔΕ συνεργάζεται με τις αρμόδιες αρχές 
γειτονικών κρατών- μελών και προβαίνει στις δέουσες δι- 
αβουλεύσεις με συνορεύουσες τρίτες χώρες για τα σχέδια 
δράσης κοντά στα μεταξύ τους σύνορα. 


10. Με μέριμνα της Δ/νσης ΕΑΡΟ του ΥΠΕΧΩΔΕ, τα σχέ¬ 
δια δράσης κοινοποιούνται στις Κεντρικές, Περιφερειακές 
και Νομαρχιακές Υπηρεσίες που είναι αρμόδιες για την 
έκδοση των αποφάσεων έγκρισης περιβαλλοντικών όρων 
των έργων και δραστηριοτήτων, σύμφωνα με τις κείμενες 
διατάξεις. 

Άρθρο 9 

Ενημέρωση του κοινού 

1. Το ΥΠΕΧΩΔΕ και κάθε δημόσια αρχή, όπως ορίζεται από 
τις διατάξεις της κείμενης σχετικής νομοθεσίας, υποχρε- 
ούνται να καθιστούν διαθέσιμα και να διαδίδουν στο κοινό 
τους στρατηγικούς χάρτες θορύβου που καταρτίζουν και, 
ενδεχομένως, εγκρίνουν καθώς και τα σχέδια δράσης που 
εκπονούν, σύμφωνα με την υπ. αριθ. 11764/653/2006 κοινή 
υπουργική απόφαση (Β' 327), που έχει εκδοθεί σε συμμόρ¬ 
φωση με την οδηγία 2003/4 του Συμβουλίου της 28.1.2003 
(ΕΕΙ_ 41/26/14.2.2003), σχετικά με πρόσβαση του κοινού σε 
περιβαλλοντικές πληροφορίες, καθώς και σύμφωνα με τα 
παραρτήματα IV και V του άρθρου 11 της παρούσας οδηγί¬ 
ας, μεταξύ άλλων, με χρήση των διαθέσιμων πληροφορικών 
τεχνολογιών. 

2. Οι εν λόγω πληροφορίες είναι σαφείς, κατανοητές και 
προσπελάσιμες. 

Άρθρο 10 

Αποστολή δεδομένων στην Επιτροπή Ε.Κ. 

Το ΥΠΕΧΩΔΕ μεριμνά για την αποστολή προς την Επιτρο¬ 
πή Ε.Κ., εντός έξι μηνών μετά τις ημερομηνίες που αναφέ- 
ρονται στα άρθρα 7 και 8, αντιστοίχως, των πληροφοριών 
που περιλαμβάνονται στους στρατηγικούς χάρτες θορύβου 
και των περιλήψεων των σχεδίων δράσης, όπως αναφέ- 
ρονται στο παράρτημα VI του άρθρου 11 της παρούσας 
απόφασης. 

Άρθρο 11 
Παραρτήματα 

Προσαρτώνται και αποτελούν αναπόσπαστο μέρος της 
παρούσας απόφασης τα Παραρτήματα I -IV που ακολου¬ 
θούν. 

Τα Παραρτήματα αυτά τροποποιούνται με κοινή απόφαση 
των Υπουργών Οικονομίας και Οικονομικών και ΠΕ.ΧΩ.ΔΕ., 
σύμφωνα με τα εκάστοτε ισχύοντα στο Κοινοτικό Δίκαιο. 

ΠΑΡΑΡΤΗΜΑ I 
ΔΕΙΚΤΕΣ ΘΟΡΥΒΟΥ 

(άρθρο 5) 

1. Ορισμός του επιπέδου ημέρας-βραδιού-νύχτας ίάβπ 

Το επίπεδο ημέρας-βραδιού-νύχτας ίάοπ, σε ντεσιμπέλ 
(άΒ), ορίζεται με τον ακόλουθο τύπο: 

&9ΐ;ΡΙΟ ΡΙΙ_Ε= “I_2002189ΕΙ_.001802.ΤΙΡ’&0ί; 

όπου: 

- Εάαγ είναι η Α-σταθμισμένη μακροπρόθεσμη μέση 
ηχοστάθμη, όπως ορίζεται στο πρότυπο ΙδΟ 1996-2:1987, 
προσδιορισμένη επί του συνόλου των περιόδων ημέρας 
ενός έτους, 

- ίονοπίπρ είναι η Α-σταθμισμένη μακροπρόθεσμη μέση 
ηχοστάθμη, όπως ορίζεται στο πρότυπο ΙδΟ 1996-2:1987, 
προσδιορισμένη επί του συνόλου των βραδινών περιόδων 
ενός έτους, 

- ΕπίράΙ είναι η Α-σταθμισμένη μακροπρόθεσμη μέση 
ηχοστάθμη, όπως ορίζεται στο πρότυπο ΙδΟ 1996-2:1987, 
προσδιορισμένη επί του συνόλου των νυχτερινών περιόδων 
ενός έτους, 

με δεδομένο ότι: 

- η ημέρα διαρκεί δώδεκα ώρες, το βράδυ τέσσερις ώρες 
και η νύχτα οκτώ ώρες. Η αρμόδια αρχή μπορεί να περικό- 

ψει τη βραδινή περίοδο κατά μία ή δύο ώρες και να αυξήσει 
αναλόγως την περίοδο της ημέρας ή/και της νύχτας, υπό 
τον όρο ότι η επιλογή αυτή ισχύει για όλες τις πηγές, 
και ότι θα παράσχουν στην Επιτροπή ΕΚ, πληροφορίες 
για τις συστηματικές διαφορές σε σχέση με τις βασικές 
επιλογές, 

- η αρχή της ημέρας (και κατά συνέπεια η αρχή του 
βραδιού και της νύκτας) καθορίζεται από το κράτος μέλος 
(η επιλογή αυτή ισχύει για όλες τις πηγές θορύβου). Οι εξ 
ορισμού τιμές είναι 07.00 έως 19.00, 19.00 έως 23.00 και 
23.00 έως 07.00 τοπική ώρα, 

- ένα έτος αντιστοιχεί στο υπόψιν έτος όσον αφορά την 
εκπομπή θορύβων και σε ένα μέσο έτος όσον αφορά τις 
καιρικές συνθήκες, 

και ότι: 

- λαμβάνεται υπόψη ο προσπίπτων θόρυβος, πράγμα που 
σημαίνει ότι ο ήχος που ανακλάται στην πρόσοψη του συ¬ 
γκεκριμένου κτιρίου δεν λαμβάνεται υπόψη (κατά κανόνα, 
αυτό σημαίνει διόρθωση 3 όΒ σε περίπτωση μέτρησης). 

Το ύψος του σημείου αξιολόγησης του Ιόοπ εξαρτάται 
από την εκάστοτε περίσταση: 

- σε περίπτωση υπολογισμού για τους σκοπούς της 
στρατηγικής χαρτογράφησης θορύβων σε σχέση με την 
έκθεση στο θόρυβο μέσα και κοντά στα κτίρια, τα σημεία 
αξιολόγησης βρίσκονται σε ύψος 4,0 ± 0,2 ιτι (3,8 - 4,2 πι) 
πάνω από το έδαφος και στην πιο εκτεθειμένη πρόσοψη. 
Για το σκοπό αυτό, η πιο εκτεθειμένη πρόσοψη είναι ο εξω¬ 
τερικός τοίχος που είναι απέναντι και πιο κοντά προς τη 
συγκεκριμένη πηγή θορύβου. Γ ια άλλους σκοπούς, μπορούν 
να γίνονται άλλες επιλογές, 

- σε περίπτωση μέτρησης για τους σκοπούς της στρα¬ 
τηγικής χαρτογράφησης θορύβου σε σχέση με την έκθεση 
στο θόρυβο μέσα και κοντά σε κτίρια, μπορούν να επιλέ¬ 
γονται άλλα ύψη αλλά δεν θα πρέπει ποτέ να είναι κάτω 
του 1,5 πι από το έδαφος και τα αποτελέσματα πρέπει να 
διορθώνονται σύμφωνα με ισοδύναμο ύψος 4 πι, 

- για άλλους σκοπούς όπως ο ηχητικός σχεδιασμός και 
η ηχητική οριοθέτηση, μπορούν να επιλέγονται άλλα ύψη, 
αλλά τα σημεία μέτρησης δεν πρέπει ποτέ να είναι κάτω 
του 1,5 πι από το έδαφος. Δίδονται τα ακόλουθα παρα¬ 
δείγματα: 

- αγροτικές περιοχές με μονώροφα σπίτια, 

- σχεδιασμός τοπικών μέτρων για τον περιορισμό των 
επιπτώσεων του θορύβου επί συγκεκριμένων κατοικιών, 

- λεπτομερής χαρτογράφηση θορύβων σε μια περιορι¬ 
σμένη περιοχή, όπου παρουσιάζεται χωριστά η έκθεση 
καθεμιάς κατοικίας στους θορύβους. 

2. Ορισμός του δείκτη νυχτερινού θορύβου 

Ο δείκτης νυχτερινού θορύβου ίπίρίτΐ είναι η Α-σταθμι- 
σμένη μακροπρόθεσμη μέση ηχοστάθμη, όπως ορίζεται στο 
πρότυπο 130 1996-2:1987, προσδιορισμένη με βάση όλες τις 
νυχτερινές περιόδους επί ένα έτος, με δεδομένο ότι: 

- η νύκτα διαρκεί οκτώ ώρες, όπως ορίζεται στο σημείο 1, 

- ένα έτος είναι το υπόψιν έτος όσον αφορά τις ηχητι¬ 
κές εκπομπές και ένα μέσο έτος όσον αφορά τις καιρικές 
συνθήκες, όπως ορίζεται στο σημείο 1, 

- λαμβάνεται υπόψιν ο προσπίπτων ήχος, όπως ορίζεται 
στο σημείο 1, 

- σημείο αξιολόγησης είναι αυτό που προβλέπεται για 
τον δείκτη 1_άβη. 

3. Πρόσθετοι δείκτες θορύβου 

Σε μερικές περιπτώσεις, εκτός των δεικτών Ι_άθη και 
ΙπίςΙιΙ, και, κατά περίπτωση, των δεικτών 1_όεγ και ίονοπίπς, 
μπορεί να αποδειχθεί αποτελεσματική η χρησιμοποίηση 
ειδικών δεικτών θορύβου και αντίστοιχων οριακών τιμών. 
Δίνονται τα ακόλουθα παραδείγματα: 


- η εξεταζόμενη πηγή θορύβου λειτουργεί μόνο για μικρό 
χρονικό διάστημα (για παράδειγμα λιγότερο από το 20 % 
του χρόνου των ολικών ημερήσιων, βραδινών ή νυχτερινών 
περιόδων ενός έτους), 

- ο μέσος αριθμός ηχητικών γεγονότων, σε μια ή πε¬ 
ρισσότερες περιόδους, είναι πολύ μικρός (π.χ. λιγότερο 
από ένα ηχητικό γεγονός ανά ώρα- ως ηχητικό γεγονός 
θα μπορούσε να ορισθεί ο θόρυβος που διαρκεί λιγότερο 
από πέντε λεπτά, π.χ. ο θόρυβος από διερχόμενο τραίνο 
ή αεροπλάνο), 

- η εμπεριεχόμενη συνιστώσα χαμηλών συχνοτήτων είναι 
ισχυρή, 

- Εαπιαχ ή 5ΕΙ (επίπεδο έκθεσης στο θόρυβο) για προ¬ 
στασία κατά τη διάρκεια της νυχτερινής περιόδου στην 
περίπτωση αιχμών θορύβου, 

- επιπρόσθετη προστασία κατά τα Σαββατοκύριακα ή σε 
ορισμένες χρονικές στιγμές του έτους, 

- επιπρόσθετη προστασία της ημερήσιας περιόδου, 

- επιπρόσθετη προστασία της βραδινής περιόδου, 

- συνδυασμός θορύβων από διάφορες πηγές, 

- ήσυχες περιοχές στην ύπαιθρο, 

- θόρυβος με έντονα τονικά συστατικά, 

- θόρυβος με απότομο (ωθητικό) χαρακτήρα. 

ΠΑΡΑΡΤΗΜΑ II 
ΜΕΘΟΔΟΙ ΑΞΙΟΛΟΓΗΣΗΣ 
ΓΙΑ ΤΟΥΣ ΔΕΙΚΤΕΣ ΘΟΡΥΒΟΥ 
(άρθρο 6) 

1. ΓΕΝΙΚΑ 

Οι τιμές του Ε άοπ και Ι_ πίράΐ μπορούν να προσδιορι¬ 
στούν είτε με υπολογισμούς είτε με μέτρηση (στο σημείο 
αξιολόγησης). Για τις προβλέψεις, μόνον η μέθοδος του 
υπολογισμού εφαρμόζεται. 

Οι προσωρινές μέθοδοι υπολογισμού και μέτρησης εκτί¬ 
θενται στα σημεία 2 και 3. 

2. Προσωρινές μέθοδοι υπολογισμού του Ιάοη και του 
Ι_πί9άΙ 

2.1. Προσαρμογή των ισχυουσών εθνικών μεθόδων υπο¬ 
λογισμού 

Οι ισχύουσες εθνικές μεθόδους για τον προσδιορισμό 
των μακροπρόθεσμων δεικτών, μπορούν να συνεχίσουν να 
εφαρμόζονται με την προϋπόθεση ότι είναι προσαρμοσμέ¬ 
νες με τον ορισμό των δεικτών του παραρτήματος I. Γ ια τις 
περισσότερες εθνικές μεθόδους το γεγονός αυτό συνεπά¬ 
γεται την εισαγωγή της βραδινής περιόδου ως χωριστής 
περιόδου προς εξέταση και την εισαγωγή του μέσου όρου 
για ολόκληρο το έτος. Μερικές ισχύουσες μέθοδοι πρέπει 
επίσης να προσαρμοσθούν σε ό,τι αφορά τον μη συνυπο- 
λογισμό των ανακλάσεων στις προσόψεις, την ενσωμάτωση 
της νυχτερινής περιόδου ή/και το σημείο αξιολόγησης. 

Η εξαγωγή μέσου όρου για ένα έτος απαιτεί ιδιαίτερη 
προσοχή. Στις διακυμάνσεις ενός έτους συμβάλλουν τόσο 
οι διακυμάνσεις των πηγών εκπομπής όσο και οι διακυμάν¬ 
σεις των ηχητικών μεταδόσεων. 

2.2. Συνιστώμενες προσωρινές μέθοδοι υπολογισμού 

Σε περίπτωση που η αρμόδια αρχή επιθυμεί να χρησι¬ 
μοποιήσει κάποια άλλη μέθοδο υπολογισμού, συνιστώνται 
οι παρακάτω μέθοδοι: 

Για το ΒΙΟΜΗΧΑΝΙΚΟ ΘΟΡΥΒΟ: 130 9613-2: “ΑοουεΙίοε 
- ΑΙΙοπυαΙίοπ οί εουηά ρΐΌρερσύοη ουίάοοΓε, ΡθγΙ 2· ΟθπθγβΙ 
ιτίθΐίιοά οί οΗίουΙεΙίοη”. 

Για τη μέθοδο αυτή, τα κατάλληλα στοιχεία για τις εκ¬ 
πομπές θορύβου (εισερχόμενα δεδομένα) λαμβάνονται από 
μετρήσεις σύμφωνα με μια από τις ακόλουθες μεθόδους: 

-130 8297:1994 “Αοουείίοε - ΟβΙθητιίπεΙίοη οί εουηά ροννθΓ 
ΙθνθΙε οί ηηυΙίίδΟϋΓΟθ ίηάυείπβΙ ρΐεηίε ίοΓ θνοΐυοίίοη οί εουηά 
ρΓθδδϋΓθ ΙβνθΙδ ίη ίίιβ θηνίΐΌηηηβηΙ - Εηρίηθθπηρ πιβΙΙιοά”. 

- ΕΝ 130 3744: 1995 “Αοουδίίοδ - ΟθίβΓηηίηοΙίοη οί εουηά 
ροννβτ ΙονοΙδ οί ηοίδθ υείηρ εουηά ρΓθεευΓθ - Εηοίηοθπηρ 
ηηθίίιοά ίη οη βδδθηΙίοΙΙγ Ιγθθ ίίβΙά ονοΓ ο ΓθίΙβοίίης ρΐαηβ". 

- ΕΝ 130 3746: 1995 “Αοουδίίοδ - ΟβίΘΓηηίηοίίοη οί 
εουηά ροννθΓ ΙβνθΙε οί ηοίδθ εουΐΌθε υείης αη βηνβίορίηρ 
πηθθδυΓθηηθηΙ ευάβοβ ονθΓ 3 Γθίίθοίίης ρίβηβ”. 

Για τους ΘΟΡΥΒΟΥΣ ΑΠΟ ΤΑ ΑΕΡΟΠΛΑΝΑ: ΕΟΑΟ.ΟΕΑΟ 
ϋοο. 29 “ΒθροΓί οη 3ί3ηά3Γά Μθίίιοά οί ΟοηηρυΙίη9 Νοίδθ 
ΟοηίουΓδ εωυηά Οίνίί Αίτροτίδ”, 1997. Από τις διάφορες μεθό¬ 
δους προσομοίωσης των πτητικών οδών, χρησιμοποιείται 
η τεχνική τμηματοποίησης, όπως αναφέρεται στο μέρος 
7.5 του ΕΟΑΟ.ΟΕΑΟ ϋοο. 29. 

Για τους ΘΟΡΥΒΟΥΣ ΟΔΙΚΗΣ ΚΥΚΛΟΦΟΡΙΑΣ: η γαλλική 
εθνική μέθοδος υπολογισμού “ΝΜΡΒ-Βουίθδ-96 (3ΕΤΒΑ- 
0ΕΒΤΙ)-1-0Ρ0-03ΤΒ)”, όπως αναφέρεται στο “ΑιτκΙι άυ 5 
ηηβί 1995 ΓθΙαίίί 3ϋ όΓυίί όθε ίηίΓαείΓυοίυΓθδ ΓουΐίθΓβε, ϋουιηβΙ 
Οίίίοίθί όυ 10 ηηβί 1995, βγΙιοΙθ 6” και στο γαλλικό πρότυπο 
“ΧΡ3 31-133”. Αναφορικά με τα εισερχόμενα δεδομένα που 
αφορούν τις εκπομπές, τα έγγραφα αυτά αναφέρονται 
στον “Θυίόθ όυ όιχιίί όθε ΐΓθηεροάε ΐΘΓΓθείΓβε, ίβεοίουίθ 
ρηνίείοη όθδ ηίνθβυχ εοηοΓβε, ΟΕΤΙΙΒ 1980”. 

Για τους ΘΟΡΥΒΟΥΣ ΤΩΝ ΣΙΔΗΡΟΔΡΟΜΩΝ: η εθνική 
μέθοδος υπολογισμού των Κάτω Χωρών, όπως δημοσι- 
εύθηκε στο “ΒθΚθπ- βη ΜβθίνοοΓεοίιπίί Β3ίΙνθΓΐ<θΘΓεΐ3νν33ΐ 
“96, ΜίηίείθΠθ νοΙΚδόυίδνθδΙΙηρ, ΒυίηηΙθΙϋΚβ ΟΓάβηίηρ θη 
ΜίΙίθυόθΙΐθθΓ, 20 ΝονθηηόθΓ 1996”. 

Οι μέθοδοι αυτές προσαρμόζονται προς τους ορισμούς 
του Ι_άβη και του Εηίςίιί. Η Επιτροπή δημοσιεύει κατευθυ¬ 
ντήριες γραμμές, σύμφωνα με το άρθρο 13 παράγραφος 2 
της οδηγίας 2002/49/ΕΚ, για τις αναθεωρημένες μεθόδους 
και παρέχει δεδομένα εκπομπής για τους αεροπορικούς 
θορύβους και τους θορύβους της οδικής και σιδηροδρομι¬ 
κής κυκλοφορίας με βάση τα υπάρχοντα στοιχεία. 

3. Προσωρινές μέθοδοι μέτρησης του Εόθη και του 
Εηίςίιί 

Σε περίπτωση που η αρμόδια αρχή προτίθεται να χρησι¬ 
μοποιήσει την επίσημη μέθοδο μέτρησης, η μέθοδος αυτή 
προσαρμόζεται σύμφωνα με τον ορισμό των δεικτών που 
περιέχεται στο παράρτημα I και σύμφωνα με τις αρχές 
των μακροπρόθεσμων μετρήσεων, όπως εκτίθενται στο 
δημοσίευμα 130 1996-2:1987 και στο 130 1996-1:1982. 

Αν δεν υφίσταται επίσημη μέθοδο μέτρησης ή η αρμόδια 
αρχή να υιοθετεί άλλη μέθοδο, η μέθοδος μπορεί να βασί¬ 
ζεται στον ορισμό του δείκτη και των αρχών που εκτίθενται 
στο δημοσίευμα 130 1996-2:1987 και 130 1996-1:1982. 

Τα αποτελέσματα που προκύπτουν από μετρήσεις εμπρός 
στην πρόσοψη ενός κτιρίου ή εμπρός σε άλλο στοιχείο 
αντανάκλασης, πρέπει να διορθώνονται ώστε να αφαιρείται 
η συμβολή της αντανάκλασης στην πρόσοψη αυτή ή στο 
συγκεκριμένο άλλο στοιχείο (κατά γενικό κανόνα, αυτό 
συνεπάγεται διόρθωση 3 όΒ σε περίπτωση μέτρησης). 

ΠΑΡΑΡΤΗΜΑ III 
ΜΕΘΟΔΟΙ ΑΞΙΟΛΟΓΗΣΗΣ 
ΓΙΑ ΤΙΣ ΕΠΙΒΛΑΒΕΙΣ ΕΠΙΔΡΑΣΕΙΣ 
(άρθρο 6 παράγραφος 3) 

Για την αξιολόγηση των επιδράσεων του θορύβου στην 
υγεία του πληθυσμού, θα πρέπει να χρησιμοποιούνται σχέ¬ 
σεις δόσης-επίδρασης. Οι σχέσεις δόσης-επίδρασης που 
εισάγονται με τις μελλοντικές αναθεωρήσεις του παρόντος 
παραρτήματος σύμφωνα με το άρθρο 13 παράγραφος 2 
της οδηγίας 2002/49/ΕΚ αφορούν ιδίως: 


- τη σχέση μεταξύ ενόχλησης και Εάοη για το θόρυβο 
των οδικών, σιδηροδρομικών και αεροπορικών μεταφορών 
και για το βιομηχανικό θόρυβο, 

- τη σχέση μεταξύ διαταραχής του ύπνου και Ιη^ΙτΙ για 
το θόρυβο των οδικών, σιδηροδρομικών και αεροπορικών 
μεταφορών και για το βιομηχανικό θόρυβο. 

Αν χρειάζεται, θα μπορούσαν να παρουσιάζονται ειδικές 
σχέσεις δόσης-επίδρασης για: 

- κατοικίες με ειδική ηχομόνωση, όπως ορίζεται στο πα¬ 
ράρτημα VI, 

- κατοικίες με ήσυχη πρόσοψη, όπως ορίζεται στο πα¬ 
ράρτημα VI, 

- διαφορετικά κλίματα/διαφορετικές συνήθειες, 

- ευπαθείς πληθυσμιακές ομάδες, 

- τονικό βιομηχανικό θόρυβο, 

- ωθητικό βιομηχανικό θόρυβο και άλλες ειδικές περι¬ 
πτώσεις. 

ΠΑΡΑΡΤΗΜΑ IV 

ΕΛΑΧΙΣΤΕΣ ΑΠΑΙΤΗΣΕΙΣ ΓΙΑ ΤΗ ΣΤΡΑΤΗΓΙΚΗ 
ΧΑΡΤΟΓΡΑΦΗΣΗ ΘΟΡΥΒΟΥ 
(άρθρο 7) 

1. Στρατηγικός χάρτης θορύβων είναι η παρουσίαση δε¬ 
δομένων σχετικών με ένα από τα ακόλουθα: 

- μια υπάρχουσα, προγενέστερη ή προβλεπόμενη ηχητική 
κατάσταση υπό μορφή δείκτη θορύβου, 

- η υπέρβαση μιας οριακής τιμής, 

- ο εκτιμώμενος αριθμός κατοικιών, σχολείων και νο¬ 
σοκομείων σε μια ορισμένη περιοχή που εκτίθενται σε 
συγκεκριμένες τιμές ενός δείκτη θορύβου, 

- ο εκτιμώμενος αριθμός ανθρώπων που βρίσκονται σε 
περιοχή εκτεθειμένη σε θόρυβο. 

2. Οι στρατηγικοί χάρτες θορύβου μπορούν να παρουσι¬ 
άζονται στο κοινό ως: 

- γραφικές παραστάσεις, 

- αριθμητικά δεδομένα σε πίνακες, 

- αριθμητικά δεδομένα υπό ηλεκτρονική μορφή. 

3. Οι στρατηγικοί χάρτες θορύβου για πολεοδομικά συ¬ 
γκροτήματα πρέπει να δίνουν ιδιαίτερη έμφαση στο θόρυβο 
που εκπέμπεται από: 

- την οδική κυκλοφορία, 

- τη σιδηροδρομική κυκλοφορία, 

- τα αεροδρόμια, 

- τους χώρους βιομηχανικών δραστηριοτήτων, συμπερι¬ 
λαμβανομένων των λιμένων. 

4. Η στρατηγική χαρτογράφηση θορύβου χρησιμοποιείται 
για τους ακόλουθους σκοπούς: 

- παροχή δεδομένων που αποστέλλονται στην Επιτρο¬ 
πή ΕΚ, σύμφωνα με το άρθρο 10 παράγραφος 2 και το 
παράρτημα VI, 

- πηγή πληροφοριών για τους πολίτες, σύμφωνα με το 
άρθρο 9, 

- βάση για σχέδια δράσης, σύμφωνα με το άρθρο 8. 

Καθένας από τους στόχους αυτούς απαιτεί διαφορετικό 

τύπο στρατηγικών χαρτών θορύβου. 

5. Οι ελάχιστες απαιτήσεις για τους στρατηγικούς χάρτες 
θορύβου αναφορικά με τα δεδομένα που αποστέλλονται 
στην Επιτροπή ΕΚ, δίδονται στα σημεία 1.5,1.6, 2.5, 2.6 και 
2.7 του παραρτήματος VI. 

6. Για την ενημέρωση των πολιτών σύμφωνα με το άρθρο 
9 και για την εκπόνηση σχεδίων δράσης σύμφωνα με το 
άρθρο 8, απαιτούνται πρόσθετα και πιο λεπτομερή πλη¬ 
ροφοριακά στοιχεία, όπως: 

- γραφική παράσταση, 

- χάρτες όπου παρουσιάζονται οι υπερβάσεις μιας ορι¬ 
ακής τιμής, 

- διαφορικοί χάρτες, στους οποίους παριστάνεται η 
τρέχουσα κατάσταση σε σχέση με μελλοντικές καταστά¬ 
σεις, 

- χάρτες στους οποίους παρουσιάζεται η τιμή του δείκτη 
θορύβου σε άλλο ύψος από τα τέσσερα μέτρα, οσάκις 
ενδείκνυται. 

Η αρμόδια αρχή μπορεί να θεσπίζει κανονισμούς σχε¬ 
τικά με τον τύπο και την μορφή των εν λόγω χαρτών 
θορύβου. 

7. Εκπονούνται στρατηγικοί χάρτες θορύβου τοπικής ή 
εθνικής χρήσεως για αξιολογήσεις σε ύψος τεσσάρων μέ¬ 
τρων και για κλίμακες τιμών των δεικτών 1_0 θπ και ίπίράΐ 
5 άΒ, όπως ορίζεται στο παράρτημα VI. 

8. Για τα πολεοδομικά συγκροτήματα, εκπονούνται ιδι¬ 
αίτεροι στρατηγικοί χάρτες θορύβου για τους θορύβους 
οδικής, σιδηροδρομικής και αεροπορικής κυκλοφορίας και 
για τους βιομηχανικούς θορύβους. Μπορούν να καταρτί¬ 
ζονται χάρτες και για άλλες πηγές θορύβου. 

9. Η Επιτροπή ΕΚ εκπονεί κατευθυντήριες γραμμές για 
περαιτέρω καθοδήγηση αναφορικά με τους χάρτες θο¬ 
ρύβου, τη χαρτογράφηση του θορύβου και το σχετικό 
λογισμικό, σύμφωνα με το άρθρο 13 παράγραφος 2 της 
οδηγίας 2002/49/ΕΚ. 

ΠΑΡΑΡΤΗΜΑ V 

ΣΤΟΙΧΕΙΩΔΕΙΣ ΑΠΑΙΤΗΣΕΙΣ ΓΙΑ ΤΑ ΣΧΕΔΙΑ ΔΡΑΣΗΣ 
(άρθρο 8) 

1. Τα σχέδια δράσης πρέπει να περιλαμβάνουν τουλάχι¬ 
στον τα ακόλουθα στοιχεία: 

- περιγραφή του πολεοδομικού συγκροτήματος, των με¬ 
γάλων οδικών και σιδηροδρομικών αξόνων ή των μεγάλων 
αεροδρομίων και άλλων πηγών θορύβου που λαμβάνονται 
υπόψη, 

- υπεύθυνη αρχή, 

- νομικό πλαίσιο, 

- τυχόν ισχύουσες οριακές τιμές σύμφωνα με το άρθρο 5, 

- περίληψη αποτελεσμάτων της χαρτογράφησης θορύ¬ 
βου, 

- εκτίμηση του αριθμού ατόμων που εκτίθενται στο θό¬ 
ρυβο, επισήμανση προβλημάτων και καταστάσεων προς 
βελτίωση, 

- ιστορικό των δημόσιων διαβουλεύσεων που διοργανώ- 
θηκαν σύμφωνα με το άρθρο 8 παράγραφος 6, 

- μέτρα κατά του θορύβου τα οποία ήδη εφαρμόζονται 
και σχέδια τα οποία προετοιμάζονται, 

- σχεδιαζόμενες δράσεις των αρμόδιων αρχών για τα 
επόμενα πέντε χρόνια, συμπεριλαμβανομένων μέτρων για 
τη διατήρηση των ήσυχων περιοχών, 

- μακροπρόθεσμη στρατηγική, 

- χρηματοοικονομικές πληροφορίες (εφόσον υπάρχουν): 
προϋπολογισμοί, αξιολόγηση κόστους/απόδοσης, αξιολό¬ 
γηση κόστους/ωφελείας, 

- προβλεπόμενες διατάξεις για την αξιολόγηση της εφαρ¬ 
μογής και των αποτελεσμάτων του σχεδίου δράσης. 

2. Στις δράσεις που σχεδιάζει η αρμόδια αρχή, μπορούν 
να συγκαταλέγονται π.χ. οι ακόλουθες: 

- κυκλοφοριακός σχεδιασμός, 

- χωροταξικός σχεδιασμός, 

- τεχνικά μέτρα επί των πηγών θορύβου, 

- επιλογή πηγών χαμηλότερου θορύβου, 

- περιορισμοί στη διάδοση των θορύβων, 

- κανονιστικά ή οικονομικά μέτρα ή κίνητρα. 

3. Κάθε σχέδιο δράσης θα πρέπει να περιλαμβάνει εκτιμή¬ 
σεις αναφορικά με τη μείωση του αριθμού των επηρεαζό¬ 
μενων ατόμων (ενοχλήσεις, διαταραχές ύπνου ή άλλο τι). 


4. Σύμφωνα με το άρθρο 13 παράγραφος 2 της οδηγίας 
2002/49/ΕΚ, η Επιτροπή ΕΚ μπορεί να εκπονεί κατευθυ¬ 
ντήριες γραμμές με περαιτέρω οδηγίες για τα σχέδια 
δράσης. 

ΠΑΡΑΡΤΗΜΑ VI 

ΔΕΔΟΜΕΝΑ ΔΙΑΒΙΒΑΣΤΕΑ ΣΤΗΝ ΕΠΙΤΡΟΠΗ 
(άρθρο 10) 

Τα δεδομένα που πρέπει να διαβιβάζονται στην Επιτροπή 
ΕΚ, έχουν ως εξής: 

1. Γ ια τα πολεοδομικά συγκροτήματα 

1.1. Σύντομη περιγραφή του πολεοδομικού συγκροτήμα¬ 
τος: γεωγραφική θέση, μέγεθος, αριθμός κατοίκων. 

1.2. Αρμόδια αρχή. 

1.3. Προγράμματα ελέγχου θορύβου που έχουν εκτελε¬ 
στοί στο παρελθόν και εφαρμοζόμενα μέτρα κατά του 
θορύβου. 

1.4. Εφαρμοζόμενες μέθοδοι υπολογισμού ή μέτρησης. 

1.5. Υπολογιζόμενος αριθμός ατόμων (σε εκατοντάδες) 
που ζουν σε κατοικίες εκτεθειμένες στα ακόλουθα επίπεδα 
του Ι_άθπ (σε άΒ) σε ύψος τεσσάρων μέτρων από το έδαφος 
στην πιο εκτεθειμένη πρόσοψη: 55-59, 60-64, 65-69, 70-74, 
&ρΙ; 75, χωριστά για θορύβους από οδική, σιδηροδρομική 
και αεροπορική κυκλοφορία και από βιομηχανικές πηγές. 
Οι αριθμοί δίδονται κατά προσέγγιση εκατοντάδας (π.χ.: 
5200 = μεταξύ 5150 και 5249 ατόμων, 100 = μεταξύ 50 και 
149, 0 = λιγότερο από 50 άτομα). 

Επιπλέον, θα πρέπει να αναφέρεται, εφόσον είναι σκόπιμο 
και εφόσον υπάρχουν κατάλληλα στοιχεία, πόσα άτομα των 
παραπάνω κατηγοριών ζουν σε κτίρια τα οποία έχουν: 

- ειδική μόνωση κατά του συγκεκριμένου θορύβου, δη¬ 
λαδή ειδική μόνωση κτιρίου κατά ενός ή περισσότερων 
τύπων περιβαλλοντικού θορύβου σε συνδυασμό με εγκα¬ 
ταστάσεις αερισμού ή κλιματισμού που να επιτρέπουν τη 
διατήρηση υψηλών τιμών μόνωσης κατά του περιβαλλο¬ 
ντικού θορύβου, 

- ήσυχη πρόσοψη, δηλαδή πρόσοψη κατοικίας στην οποία 
η τιμή Ιάοπ σε ύψος τεσσάρων μέτρων από το έδαφος και 
σε απόσταση δύο μέτρων από την πρόσοψη, για το θόρυβο 
που εκπέμπεται από μια συγκεκριμένη πηγή, είναι κατά 20 
άΒ τουλάχιστον κατώτερη από ό,τι στην πρόσοψη με την 
υψηλότερη τιμή Ιάοπ. 

Αναφέρεται επίσης το πώς οι μεγάλοι οδικοί και σιδη¬ 
ροδρομικοί άξονες και τα μεγάλα αεροδρόμια, κατά την 
έννοια του άρθρου 3, συμβάλλουν στην προαναφερόμενη 
κατάσταση. 

1.6. Ο εκτιμώμενος συνολικός αριθμός ατόμων (σε εκατο¬ 
ντάδες) που ζουν σε κατοικίες εκτεθειμένες σε κάποια από 
τις εξής ζώνες τιμών του ΙηίρΙιΙ σε άΒ και σε ύψος τεσσά¬ 
ρων μέτρων από το έδαφος στην πιο εκτεθειμένη πρόσοψη: 
50-54, 55-59, 60-64, 65-69, &ρ1; 70, χωριστά για θορύβους 
οδικής, σιδηροδρομικής και αεροπορικής κυκλοφορίας και 
για βιομηχανικές πηγές. Τα στοιχεία αυτά μπορούν επίσης 
να υπολογισθούν για τη ζώνη τιμών των 45-49 πριν από την 
ημερομηνία που προβλέπεται στο άρθρο 11 παράγραφος 
1 της οδηγίας 2002/49/ΕΚ. 

Επιπλέον, θα πρέπει να αναφέρεται, εφόσον υπάρχουν 
κατάλληλα στοιχεία και είναι σκόπιμο, πόσα άτομα των 
παραπάνω κατηγοριών ζουν σε κτίρια τα οποία έχουν: 

- ειδική μόνωση κατά του συγκεκριμένου θορύβου, όπως 
ορίζεται στο σημείο 1.5, 

- ήσυχη πρόσοψη, όπως ορίζεται στο σημείο 1.5. 

Αναφέρεται επίσης το πώς οι μεγάλοι οδικοί και σιδηρο¬ 
δρομικοί άξονες και τα μεγάλα αεροδρόμια συμβάλλουν 
στην προαναφερόμενη κατάσταση. 

1.7. Όταν χρησιμοποιείται γραφική παράσταση, στους 
στρατηγικούς χάρτες, πρέπει να εμφαίνονται τουλάχιστον 
οι ισοθορυβικές καμπύλες 60, 65, 70 και 75 άΒ. 

1.8. Περίληψη του σχεδίου δράσης, το πολύ δέκα σελί¬ 
δων, με όλες τις σημαντικές πτυχές που αναφέρονται στο 
παράρτημα V. 

2. Μεγάλοι οδικοί και σιδηροδρομικοί άξονες και μεγάλα 
αεροδρόμια 

2.1. Γενική περιγραφή των οδικών ή σιδηροδρομικών 
αξόνων ή των μεγάλων αεροδρομίων: γεωγραφική θέση, 
μέγεθος, δεδομένα περί της κυκλοφορίας. 

2.2. Χαρακτηριστικά των περιχώρων: πολεοδομικά συ¬ 
γκροτήματα, χωριά, εξοχή ή άλλο τι, πληροφορίες περί των 
χρήσεων γης, άλλες σημαντικές πηγές θορύβου. 

2.3. Προγράμματα ελέγχου των θορύβων εκτελεσθέντα 
στο παρελθόν και εφαρμοζόμενα μέτρα κατά του θορύ¬ 
βου. 

2.4. Εφαρμοζόμενες μέθοδοι υπολογισμού και μέτρη¬ 
σης. 

2.5. Ο εκτιμώμενος συνολικός αριθμός ατόμων (σε εκα¬ 
τοντάδες) εκτός πολεοδομικών συγκροτημάτων που ζουν 
σε κατοικίες εκτεθειμένες σε μια από τις ακόλουθες ζώνες 
τιμών του Ιάβη (σε άΒ),σε ύψος τεσσάρων μέτρων από το 
έδαφος στην πιο εκτεθειμένη πρόσοψη: 55-59, 60-64, 65- 
69, 70-74, &ρΙ; 75. 

Επιπλέον, θα πρέπει να αναφέρεται, εφόσον υπάρχουν 
κατάλληλα στοιχεία και είναι σκόπιμο, πόσα άτομα των 
παραπάνω κατηγοριών ζουν σε κτίρια τα οποία έχουν: 

- ειδική μόνωση κατά του συγκεκριμένου θορύβου, όπως 
ορίζεται στο σημείο 1.5, 

- ήσυχη πρόσοψη, όπως ορίζεται στο σημείο 1.5. 

2.6. Ο εκτιμώμενος συνολικός αριθμός ατόμων (σε εκα¬ 
τοντάδες) εκτός πολεοδομικών συγκροτημάτων που ζουν 
σε κατοικίες εκτεθειμένες σε κάποια από τις ακόλουθες 
ζώνες τιμών του ίηίρΙτί (σε άΒ), σε ύψος τεσσάρων μέτρων 
από το έδαφος στην πιο εκτεθειμένη πρόσοψη: 50-54, 55-59, 
60-64, 65-69, &9Τ70. Τα στοιχεία αυτά μπορούν επίσης να 
υπολογισθούν για τη ζώνη τιμών των 45-49 πριν από την 
ημερομηνία που προβλέπεται στο άρθρο 11 παράγραφος 
1 της οδηγίας 2002/49/ΕΚ.. 

Επιπλέον, θα πρέπει να αναφέρεται, εφόσον υπάρχουν 
κατάλληλα στοιχεία και είναι σκόπιμο, πόσα άτομα των 
παραπάνω κατηγοριών ζουν σε κτίρια τα οποία έχουν: 


- ειδική μόνωση κατά του συγκεκριμένου θορύβου, όπως 
ορίζεται στο σημείο 1.5, 

- ήσυχη πρόσοψη, όπως ορίζεται στο σημείο 1.5. 

2.7. Η συνολική έκταση (σε Κγτι2) που εκτίθεται σε τιμές 
του Ιάοη υψηλότερες των 55, 65 και 75 άΒ, αντιστοίχως. 
Επιπλέον, ο εκτιμώμενος συνολικός αριθμός κτιρίων (σε 
εκατοντάδες) και ο εκτιμώμενος συνολικός αριθμός ατόμων 
(σε εκατοντάδες) που ζουν σε καθεμία από τις προαναφε- 
ρόμενες περιοχές. Οι αριθμοί αυτοί πρέπει να περιλαμβά¬ 
νουν τα πολεοδομικά συγκροτήματα. 

Οι ισοθορυβικές καμπύλες 55 και 65 άΒ πρέπει να εμ- 
φαίνονται επίσης σε έναν ή περισσότερους χάρτες, όπου 
περιλαμβάνονται πληροφορίες για τη γεωγραφική θέση 
των χωριών, πόλεων και πολεοδομικών συγκροτημάτων 
εντός των καμπύλών αυτών. 

2.8. Περίληψη του σχεδίου δράσης, το πολύ δέκα σελί¬ 
δων, με όλες τις σημαντικές πτυχές που αναφέρονται στο 
παράρτημα V. 

3. Κατευθυντήριες γραμμές 

Σύμφωνα με το άρθρο 13 παράγραφος 2 της οδηγίας 
2002/49/ΕΚ, η Επιτροπή ΕΚ μπορεί να εκπονεί κατευθυ¬ 
ντήριες γραμμές με περαιτέρω οδηγίες για την προανα- 
φερόμενη παροχή πληροφοριών. 

Άρθρο 12 

Κάθε διάταξη που αντίκειται στις διατάξεις της παρούσας 
απόφασης ή ανάγεται σε θέματα που ρυθμίζονται από 
αυτήν, καταργείται. 

Άρθρο 13 

Η ισχύς της απόφασης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαρτίου 2006 

